খালেদ মাসুদ পাইলট
খালেদ মাসুদ পাইলট (জন্ম: ফেব্রুয়ারি ৮, ১৯৭৬ - ) বাংলাদেশের ক্রিকেট ইতিহাসের সবচেয়ে সফলতম উইকেটরক্ষক। তিনি ডানহাতি ব্যাটসম্যান। তার টেস্ট ম্যাচ অভিষেক নভেম্বর ১০,২০০০ এবং একদিনের আন্তর্জাতিক অভিষেক এপ্রিল ৫, ১৯৯৫। তিনি বাংলাদেশের হয়ে নভেম্বর ২০০১ থেকে জুন ২০০৩ পর্যন্ত অধিনায়কের দায়িত্ব পালন করেছেন। ১৯৯৭ সালের আইসিসি ট্রফির ফাইনালে এই মারমুখী ব্যাটসমানের ব্যাট থেকে আসা ছয় রান কেনিয়ার বিপক্ষে ম্যাচ জয়ে বিশেষ অবদান রাখে। টেস্ট এবং একদিনের আন্তর্জাতিক ম্যাচ উভয় অঙ্গণে তিনি রেখেছেন তার সফলতার স্বাক্ষর।